കൊവിഡ് കിറ്റ് വിതരണം കട്ടപ്പന: ജൂനിയര് റെഡ്ക്രോസിന്റെ നേതൃത്വത്തില് ജില്ലയിലെ പി.എച്ച്.സികളിലേക്ക് കൊവിഡ് പ്രതിരോധ കിറ്റുകളുടെ വിതരണം തുടങ്ങി. ജെ.ആര്.സി. കേഡറ്റുകള് സ്വന്തമായി തയാറാക്കിയ മുഖാവരണങ്ങള്, അനുബന്ധ സാധനങ്ങള് എന്നിവയാണ് കിറ്റിലുള്ളത്. മന്നം മെമ്മോറിയല് സ്കൂളില് നടന്ന ചടങ്ങില് മന്ത്രി റോഷി അഗസ്റ്റിന് വിതരണോദ്ഘാടനം നിര്വഹിച്ചു. ജെ.ആര്.സി. ജില്ലാ കോഓര്ഡിനേറ്റര് ജോര്ജ് ജേക്കബ്, സ്കൂള് മാനേജര് ബി. ഉണ്ണികൃഷ്ണന് നായര്, പി.ടി.എ. വൈസ് പ്രസിഡന്റ് അനില് കുമാര്, പി.എസ്. പ്രദീപ് കുമാര്, പി.എ. പുഷ്പന് എന്നിവര് പങ്കെടുത്തു.